Komisijos reglamentas (EEB) Nr. 3565/92
1992 m. gruodžio 10 d.
iš dalies keičiantis Reglamentą (EEB) Nr. 1054/73 dėl išsamių pagalbos šilkverpiams suteikimo taisyklių
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. balandžio 24 d. Tarybos reglamentą (EEB) Nr. 845/72, nustatantį specialias šilkverpių auginimą skatinančias priemones [1], su paskutiniais pakeitimais, padarytais Reglamentu (EEB) Nr. 2059/92 [2], ypač į jo 2 straipsnio 5 dalį,
kadangi Komisijos reglamento (EEB) Nr. 1054/73 [3] su pakeitimais, padarytais Reglamentu (EEB) Nr. 683/74 [4], 3 straipsnio 1 dalyje pirmiausia numatyta, kad paraiškas gauti pagalbą šilkverpių augintojai turi pateikti kasmet ne vėliau kaip iki lapkričio 30 d. arba visiškai atsisakyti pagalbos; kadangi atsakomybė už padarinius, kai pirmiau minėto paraiškų gauti pagalbą pateikimo terminas viršijamas nedaug, turėtų būti apribota atsižvelgiant į proporcingumo bei tinkamo minimos pagalbos sistemos veikimo būtinybę;
kadangi dėl to kai kurias susijusias nuostatas reikėtų iš dalies keisti, o iki nurodytos datos paraiškas pateikusioms suinteresuotoms šalims šią priemonę taikyti nuo 1991-1992 prekybos metų;
kadangi šiame reglamente numatytos priemonės atitinka Linų ir kanapių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu Reglamento (EEB) Nr. 1054/73 3 straipsnio 1 dalis pakeičiama taip:
"1. Pagalba suteikiama tiems šilkverpių augintojams, kurie paraiškas pateikia kasmet iki lapkričio 30 d., išskyrus force majeure atvejus.
Tačiau jei paraiškos pagalbai gauti pateikiamos:
- ne vėliau kaip tų pačių metų gruodžio 31 d. - suteikiami du trečdaliai pagalbos,
- ne vėliau kaip kitų metų sausio 31 d. - suteikiamas vienas trečdalis pagalbos.
Kiekvienas augintojas gali pateikti tik vieną paraišką."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1991-1992 prekybos metų šalims, iki 1993 m. kovo 1 d. pateikusioms paraiškas ir atitinkamai valstybei narei priimtinu būdu įrodymą, kad jų gauta produkcija siekia Reglamento (EEB) Nr. 1054/73 2 straipsnio b dalyje nurodytą minimumą.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gruodžio 10 d.